EkBass/fiwiki-20250220-pages-articles huggingface dataset:
II (Lasten hautausmaan albumi)

__NOTOC__ II on rockyhtye Lasten hautausmaan toinen studioalbumi, joka julkaistiin 20. toukokuuta 2016. Albumi on edellisjulkaisua folkimpi ja rokimpi, tummanpopahtava kokonaisuus, joka sisältää myös kaksi täysin akustista kappaletta. Kappaleesta ”Vilu vie” julkaistiin musiikkivideo 4. toukokuuta 2016. Albumi ilmestyi ennakkokuunneltavaksi Rumban sivuille kolmea päivää ennen varsinaista julkaisua. Albumi debytoi Suomen virallisen listan sijalla 5. Albumi ylsi Soundin toimittajien ”Vuoden 2016 parhaat kotimaiset levyt top-20” -listan sijalle 11. == Vastaanotto == Albumi sai erinomaisen vastaanoton. Rumban Niko Peltonen vertasi yhtyeen tuotantoa Noitalinna huraa! -yhtyeeseen sekä Viikatteeseen, mainiten kuitenkin sanoman olevan vakavampi. Tekstit saavat suitsutusta, ja Peltonen viittaa tulkinnan vaativan ymmärrystä Suomen kulttuurihistoriasta ja mielenmiljööstä, missä yhtye onnistuu vaikuttavasti. Kaaoszinen Janne Partanen antoi albumille täydet kymmenen pistettä, kehuen musiikin omalaatuisuutta ja sekä sanoitustyötä, mainiten albumin olevan luultavasti vuoden paras julkaisu. Metalliluolan Tomi Nousiainen-Gunnar antoi albumille yhdeksän pistettä kymmenestä, jääden kaipaamaan Kristiina Vaaran ja Tuomo Mannosen yhteislaulua. Helsingin Sanomien Mervi Vuorela arvosteli albumille täydet viisi tähteä, nostaen kappaleiden kirjoittamisen olennaiseksi asiaksi. Hän kehaisee yhtyeen kokeneen uudistumisen ja kappaleiden etenevän luonnollisesti, verraten musiikkia käsityöhön. == Kappaleet == # # # # # # # # == Kokoonpano == * Kristiina Vaara – laulu * Tuomo Mannonen – kitara, laulu * Touko Arhosalo – kitara * Jussi Järvinen – basso * Mikko Kärkkäinen – rummut == Arvostelut == * Etelä-Suomen Sanomat: * Helsingin Sanomat: * Imperiumi.net: 8,5/10 * Kaaoszine.fi: 10/10 * Metalliluola.fi: 9/10 * Rumba: 8.3/10 * Soundi: == Lähteet == == Aiheesta muualla == * Bandcamp. * Discogs. * Kultamaa, Saara: Kouvolalaisuus kuuluu ja tuntuu . Uljas 11.5.2016. Luokka:Lasten hautausmaan albumit Luokka:Vuoden 2016 albumit Luokka:Svart Recordsin albumit
Ma'a Nonu

Ma'a Allan Nonu (s. 21. toukokuuta 1982 Wellington, Uusi-Seelanti) on uusiseelantilainen ammattilaisrugbypelaaja. Nonu on pelannut Uuden-Seelannin rugbymaajoukkueessa, voittaen maailmanmestaruuskisoista kultaa vuosina 2011 ja 2015. == Ura == Nonu aloitti ammattilaisuransa vuonna 2002 pelaamalla Wellington Lionsien riveissä. Vuonna 2003 hän debytoi Hurricanesin Super Rugby -joukkueessa. Vuonna 2015 Nonu siirtyi pelaamaan Ranskaan RC Toulonin riveihin kahden vuoden sopimuksella. Samalla hän ilmoitti, ettei enää edusta Uuden- Seelannin maajoukkuetta tulevissa kisoissa. === Maajoukkue === Nonu pelasi ensimmäinen ottelunsa maajoukkueessa 14. kesäkuuta 2003. Yhteensä pelattuja pelejä kertyi vuosien 2003–2015 aikana 104, joista mainittavimpia ovat vuosien 2011 ja 2015 maailmanmestaruudet. Vuonna 2004 hän pelasi ensimmäistä kertaa myös Uuden-Seelannin rugby-7 -joukkueessa. == Lähteet == Luokka:Uusiseelantilaiset rugby union -pelaajat Luokka:Vuonna 1982 syntyneet Luokka:Elävät henkilöt
Chuxiong

Chuxiong (, pinyin: Chǔxióng Shì) on piirikuntatason kaupunki Kiinan Yunnanin maakunnassa. Se on Chuxiongin yiden autonomisen prefektuurin päähallintopaikka. Kaupungin pinta-ala on 4 433 neliökilometriä ja väkiluku 588 620 (vuonna 2010). Kaupungin keskusta sijaitsee linnuntietä noin 130 kilometriä maakunnan pääkaupunki Kunmingista länsiluoteeseen. == Hallinnollinen jako == Kuntatasolla kaupunki jakauttuu 12 suurkuntaan, ja kolmeen maalaiskuntaan. Kaupungin keskus on Luchengin suurkunta. == Galleria == Kuva:Chuxiong city overview.jpg | Chuxiongin kaupunkia. Kuva:Chuxiong Aquatics Stadium.jpg | Chuxiongin uimastadion. Kuva:The Fortune Pagoda in Chuxiong, Yunnan, China.jpg | Futa-pagodi Chuxiongissa. == Lähteet == == Aiheesta muualla == * GoKunming.com: Getting Away: Chuxiong Luokka:Yunnanin kaupungit Luokka:Kiinan piirikuntatason alueet
Family Cruiser

Family Cruiser on alkujaan Allan Lidströmin Porvoon Kråkössä valmistama uppoamarunkoinen matkamoottorivenetyyppi. Myöhemmin valmistus on siirtynyt Tom Lindströmille. Ensimmäinen Family Cruiser on valmistettu vuonna 1967. Veneen rungon sanotaan perustuvan Pohjanmeren luotsikutterien runkoon. Rungon materiaalina on lasikuitu. Muut rakenteet Family Cruisereissa ovat pääosin puuta, enimmiltä osiltaan massiivista mahonkia. Alun perin rungot on toimittanut Turun Veneveistämö, ja rungoilla on arvostettu Loydsin hyväksyntä. Samaa runkoa on käytetty myös Finnclipper- ja Finnsailer-moottoripursissa sekä ensimmäisissä Nauticat-moottoripursissa. Moottorina Family Cruisereissa on käytetty Perkins 4.236 -mallista ahtamatonta dieseliä, joka antaa 74 hevosvoiman tehon suhteellisen matalilla kierroksilla. Venetyyppi tunnetaan valmistusmaassaan käytännöllisistä asuintiloistaan ja hyvistä merenkulkuominaisuuksistaan. Luokka:Veneet
Mikko Pulkkinen

Mikko Pulkkinen (1. helmikuuta 1940 Iisalmi – 19. toukokuuta 2016) oli suomalainen arkkitehti. Hän tuli tunnetuksi vanhojen arvorakennusten entistämis- ja muutostöistä sekä uudisrakennuksista, kuten yhtenä kolmesta Helsingin Musiikkitalon suunnittelijasta yhdessä Marko Kivistön ja Ola Laihon kanssa.Kuolinuutinen, Turun Sanomat 24.5.2016 s. 20. Hän oli turkulaisen LPR- arkkitehdit -toimiston perustajaosakas yhdessä Laihon ja Ilpo Raunion kanssa, kunnes perustajakolmikko vetäytyi eläkkeelle 2013. Vuosina 1994–1997 Pulkkinen vastasi yhdessä Laihon, Raunion ja Pauno Narjuksen kanssa Crichton-Vulcanin vanhojen telakka- ja köysitehdasrakennusten muuttamisesta Turun ammattikorkeakoulun taideakatemian käyttöön. 1980-luvun puolivälissä Pulkkinen vastasi Juvan kirkon korjaustöiden suunnittelusta. ==Lähteet== Luokka: Suomalaiset arkkitehdit Luokka: Vuonna 1940 syntyneet Luokka: Vuonna 2016 kuolleet
Kadmiumnitraatti

Kadmiumnitraatti (Cd(NO3)2) on kadmium- ja nitraatti-ionien muodostama epäorgaaninen ioniyhdiste. Yhdistettä voidaan käyttää lasin ja keramiikan valmistuksessa sekä eräiden muiden kadmiumyhdisteiden valmistamiseen. ==Ominaisuudet== Huoneenlämpötilassa kadmiumnitraatti on valkoisia, neulamaisia ja hygroskooppisia kiteitä. Yhdiste liukenee hyvin veteen ja ammoniakkiin sekä useisiin polaarisiin liuottimiin kuten etanoliin, asetoniin ja etyyliasetaattiin. Kidevedettömän kadmiumnitraatin lisäksi tunnetaan myös useita kidevedellisiä muotoja, joita ovat dihydraatti (Cd(NO3)2·2H2O, stabiili 48,7-56,8 °C:n lämpötilassa), tetrahydraatti (Cd(NO3)2·4H2O, stabiili 3,5-48,7 °C:n lämpötilassa) ja nonahydraatti (Cd(NO3)2·9H2O, stabiili -16-3,5 °C:n lämpötilassa).Norman Herron: Cadmium Compounds, Kirk-Othmer Encyclopedia of Chemical Technology, John Wiley & Sons, New York, 2003. Viitattu 24.5.2016Karl-Heinz Schulte-Schrepping & Magnus Piscator: Cadmium and Cadmium Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 24.5.2016 ==Valmistus ja käyttö== Kadmiumnitraattia valmistetaan liuottamalla typpihappoon joko metallista kadmiumia, kadmiumoksidia tai -karbonaattia. Liuos väkevöidään ja tuote kiteytetään. :Cd + 2 HNO3 → Cd(NO3)2 \+ H2 :CdO + 2 HNO3 → Cd(NO3)2 \+ H2O :CdCO3 \+ 2 HNO3 → Cd(NO3)2 \+ H2O + CO2 Kadmiumnitraattia käytetään valmistettaessa punaisena kiiltävää lasia ja keramiikan lasitteita. Yhdistettä voidaan käyttää myös muiden kadmiumyhdisteiden valmistamiseen, esimerkiksi kadmiumhydroksidin, kadmiumakkujen valmistamiseen sekä valokuvauskemikaalina. ==Lähteet== Luokka:Kadmiumyhdisteet Luokka:Nitraatit
Punanen Risti

Punanen Risti on kokkolalaisen punkyhtye Karleby Fittansin esikoisalbumi, joka julkaistiin 6. kesäkuuta 2013 levymerkillä 57 Records. Albumin on miksannut ja masteroinut Mika Paananen. Nimikkokappaleesta kuvattiin musiikkivideo. == Vastaanotto == Infernon Mikko Malm antoi albumille kolme kirvestä viidestä, verraten yhtyeen humoristista otetta varhaiseen Klamydiaan. Hänen mukaansa Punanen Risti on tyypillinen punkalbumi ilman uusia koukkuja, jota kantavat energia, absurdi huumori ja hillitty yhteiskunnallinen kantaaottavuus. == Kappaleet == # # # # # # # # # # # # # # == Kokoonpano == * Juho Laitila – laulu * Aapo Stavén – kitara * Jussi Poikkimäki – basso * Mika Ojala – rummut == Arvostelut == * Inferno: == Lähteet == == Aiheesta muualla == * iTunes Luokka:Suomalaiset punkalbumit Luokka:Vuoden 2013 esikoisalbumit
Binali Yıldırım

Binali Yıldırım (s. 20. joulukuuta 1955 Erzincan) on turkkilainen poliitikko. Hän toimi maan pääministerinä 2016–2018 ja sitä ennen liikenneministerinä. Yıldırım valittiin Oikeus ja kehitys -puolueen (AKP) puheenjohtajaksi ja samalla Turkin pääministeriksi toukokuussa 2016 hänen edeltäjänsä Ahmet Davutoğlun erottua. Davutoğlun eron taustalla olivat pitkään jatkuneet erimielisyydet presidentti Recep Tayyip Erdoğanin kanssa, ja Yıldırımin odotettiin olevan edeltäjäänsä enemmän Erdoğanin linjalla. Puoluekokouksessa Yıldırım korosti presidenttijohtoisen järjestelmän etuja ja vaati Turkille uutta perustuslakia, joka lisäisi presidentin valtaoikeuksia. Turkin perustuslain muuttaminen presidenttijohtoiseen suuntaan oli jo pitkään kuulunut AKP:n tavoitteisiin. Vain vuotta myöhemmin Yıldırım väistyi AKP:n johdosta presidentti Erdoğanin palattua puheenjohtajaksi ylimääräisessä puoluekokouksessa toukokuussa 2017. Aiemmin huhtikuussa järjestetyssä kansanäänestyksessä oli hyväksytty perustuslain muutokset Turkin siirtymisestä AKP:n ajamaan presidenttijohtoiseen järjestelmään. Muutosten ansiosta presidentti Erdoğan saattoi liittyä takaisin puolueeseen. Yıldırım puolestaan valittiin puoluekokouksessa samalla AKP:n uudeksi varapuheenjohtajaksi, Vuonna 2019 Yildirim erosi puheenjohtajan tehtävästä ja ilmoitti pyrkivänsä Istanbulin pormestariksi. Hän ei kuitenkaan onnistunut voittamaan pormestarin vaalia. ==Lähteet== == Aiheesta muualla == Luokka:Puolueiden puheenjohtajat Luokka:Turkin pääministerit Luokka:Liikenneministerit Luokka:Vuonna 1955 syntyneet Luokka:Elävät henkilöt
Musta Risti (EP)

Musta Risti on samannimisen yhtyeen esikois-EP, joka julkaistiin digitaalisessa formaatissa 27. marraskuuta 2015. Tammikuussa 2016 albumi julkaistiin vinyylipainos, joka käsittää 300 mustaa ja 200 harmaata kopiota.Discogs – Musta Risti. Albumin levynjulkaisutilaisuus järjestettiin Helsingin Bar Loosessa.. == Kappaleet == # # # # # == Kokoonpano == * Einari Toiviainen – laulu * Leo Lehtonen – kitara * Juuso Peltola – kitara * Marko Lappalainen – basso * Heikki Uusitalo – rummut == Lähteet == == Aiheesta muualla == * Itunes * Musta Risti discogs.com -sivustolla * Luokka:Vuoden 2015 EP:t Luokka:Suomalaiset metallialbumit Luokka:Suomalaiset rockalbumit Luokka:Svart Recordsin albumit
Olavi Virtanen

Pentti Olavi Ilmari Virtanen (9. helmikuuta 1931 Helsinki – 25. heinäkuuta 2008) oli suomalainen kemisti. Hän oli Oulun yliopiston kemian professori 1970–1994. Hänen tutkimuskohteensa oli reaktiokinetiikka.Facta 2001, WSOY 1986, 18. osa, palsta 342Pekka Pyykkö: Luettelo Suomen kemian professoreista 1761-2000 == Lähteet == Luokka:Suomalaiset kemistit Luokka:Suomalaiset professorit Luokka:Oulun yliopiston professorit Luokka:Vuonna 1931 syntyneet Luokka:Vuonna 2008 kuolleet
Chris Archer

Christopher Alan ”Chris” Archer (s. 26. syyskuuta 1988 Raleigh, Pohjois- Carolina) on yhdysvaltalainen baseballpelaaja, joka edustaa MLB-liigan Tampa Bay Raysiä. Hänen pelipaikkansa on syöttäjä. ==MLB-ura== Cleveland Indians valitsi lukiossa olleen Archerin vuoden 2006 MLB:n varaustilaisuudessa viidennellä kierroksella. MLB-debyyttinsä hän teki Tampa Bay Raysin riveissä kesäkuussa 2012. Kaudella 2015 Archer valittiin ensimmäistä kertaa urallaan MLB:n tähdistöotteluun. == Lähteet == == Aiheesta muualla == Luokka:Yhdysvaltalaiset baseballpelaajat Luokka:Vuonna 1988 syntyneet Luokka:Elävät henkilöt
Marjatta Wis

Marjatta Wis, o.s. Tissari (20. kesäkuuta 1915 – 4. marraskuuta 2008) oli suomalainen kielentutkija. Hän oli Helsingin yliopiston germaanisen filologian professori vuosina 1965–1982. Hän tutki italian kielen vaikutusta saksan kieleen ja keskiaikaisia pyhiinvaellustarinoita.Facta 2001, WSOY 1986, 18. osa, palsta 353 Wisin puoliso oli Roberto Wis. Hän oli laulaja-lauluntekijä Jaakko Laitisen isotäti.Jaakko Laitinen, Paras muistoni Helsingin yliopistossa __NOTOC__ ==Teokset== * Ricerche sopra gli italianismi nella lingua tedesca dalla metà del secolo XIV alla fine del secolo XVI, Société néophilologique de Helsinki, 1955. - (Mémoires de la Société néophilologique de Helsinki, ISSN 0355-0192 ; 17.). Väitöskirja Helsingin yliopisto. * Roberto Wis ja Marjatta Wis, Angel Ganivet in Finlandia : studio biografico e testi. Société néophilologique, 1988 - (Mémoires de la Société néophilologique de Helsinki, ISSN 0355-0192 ; 48.). ISBN 951-96030-3-4. == Suomennoksia == Nimellä Marjatta Tissari: * Benito Mussolini : Puhun Brunon kanssa. Otava 1943 == Lähteet == == Aiheesta muualla == * Kuka kukin on 1978. Luokka:Suomalaiset kielitieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1915 syntyneet Luokka:Vuonna 2008 kuolleet
Herem

Herem () on juutalaisuudessa nykyisin harvinainen käytäntö, jossa henkilö erotetaan täydellisesti uskonnollisesta yhdyskunnasta. Juutalaisten piirissä ekskommunikointi tarkoitti aikaisemmin käytännössä koko yhteiskunnasta erottamista. Vaikka ekskommunikoinnilla on juuret toorassa, keskiaikainen ekskommunikointi-instituutio oli tosiasiassa rabbiininen perinne, jonka tarkoituksena oli ylläpitää kansan yhtenäisyyttä ja vahvistaa synagogan auktoriteettia. Ekskommunikaation julisti tuomioistuin ja sitä pidettiin juridisena toimenpiteenä, vaikka oikeuskäytäntö ei ollut yhtä tiukka kuin muissa oikeustapauksissa. Yleisin rangaistus oli niddui, jossa seitsemän päivän ajan vain lähimmät perheenjäsenet saivat olla rangaistuksen saaneen kanssa yhteydessä. Jos tuomittu ei osoittanut katumusta, nidduita saatettiin pidentää useita kertoja ja lopulta saatettiin julistaa toistaiseksi voimassa oleva ḥerem-rangaistus, jonka aikana kukaan ei saanut opettaa tai tarjota työtä rangaistulle eikä auttaa häntä millään tavoin muutoin kuin elämän kannalta välttämättömien asioiden kanssa. == Lähteet == Luokka:Juutalainen laki
Aroldis Chapman

Albertín Aroldis Chapman de la Cruz (s. 28. helmikuuta 1988 Holguín, Kuuba) on kuubalaissyntyinen yhdysvaltalainen baseballpelaaja, joka edustaa Major League Baseball (MLB) -sarjan New York Yankeesia. Hänen roolinsa on lopettava syöttäjä eli closer. ==MLB-ura== Kuuban maajoukkueessa pelannut vasenkätinen Chapman loikkasi vuonna kesällä 2009 maajoukkueturnauksessa Rotterdamissa, Alankomaissa, ja muutti Andorraan saavuttaakseen vapaan agentin statuksen. Hän solmi tammikuussa 2010 Cincinnati Redsin kanssa kuusivuotisen sopimuksen, arvoltaan 30,25 miljoonaa dollaria. MLB-debyyttinsä Chapman teki elokuussa 2010. Syyskuussa 2010 Chapman rikkoi kaikkien aikojen nopeimman syötön ennätyksen, kun hänen syötölleen mitattiin nopeudeksi 105,1 mailia tunnissa (169,1 km/t). Hänet tunnetaan yleisesti MLB:n kovimman heiton omaavana syöttäjänä. Chapman kaupattiin kauden 2015 jälkeen Cincinnatista New York Yankeesiin. == Muuta == Chapman sai Yhdysvaltojen kansalaisuuden huhtikuussa 2016. == Lähteet == Luokka:Kuubalaiset baseballpelaajat Luokka:Yhdysvaltalaiset baseballpelaajat Luokka:Vuonna 1988 syntyneet Luokka:Elävät henkilöt
Roberto Wis

Roberto Vittorio Wis (7. marraskuuta 1908 Poggibonsi, Italia – 4. elokuuta 1987 Helsinki)Kuolleita (maksullinen artikkeli) Helsingin Sanomat 15.8.1987, HS Aikakone. Viitattu 3.5.2018. oli italialainen romanisti ja leksikografi, joka teki elämäntyönsä suurelta osin Suomessa. Hänelle myönnettiin professorin arvonimi 1962. == Elämä ja työ == Roberto Vittorio Weiss di Lodrone omaksui myöhemmin nimen Roberto Wis.Kuka kukin on 1978 Hän valmistui lakitieteen ja kirjallisuuden tohtoriksi Firenzen yliopistosta ja työskenteli Italian ulkoministeriön kulttuuriasiainosaston palveluksessa Bulgariassa ja Virossa. Helsinkiin hän saapui syksyllä 1940. Hän perusti sinne 1942 Italian kulttuuri- instituutin (Istituto Italiano di Cultura in Finlandia) ja johti sitä aina vuoteen 1966. Samalla hän oli Helsingin yliopistossa italian kielen lehtori 1942–1974 ja Italian kirjallisuuden dosentti vuosina 1959–1978. Wis kirjoitti tutkimuksia Dantesta ja elämäkerran runoilija Giacomo Leopardista. Hän kannusti italialaisen kirjallisuuden suomentamiseen ja julkaisi vuonna 1969 suomalais-italialaisia kulttuurisuhteita käsitelleen tutkimuksen Terra boreale. Wisin puoliso oli professori Marjatta Wis. Wisiä (Roberto Weiss) ei pidä sekoittaa historioitsija Roberto Weissiin (1906–1969). == Teokset == *Leopardi. Una favola antica, Milano 1938, 1948 (nimellä Roberto Weiss di Lodrone) *(käännös ja julk. Angiolo Marcorin kanssa) Santa Teresa di Gesù, La vita scritta da lei medesima, Firenze 1946 (nimellä Roberto Weiss) *(julk.) Un inedito petrarchesco. La redazione sconosciuta di un capitolo del "Trionfo della fama”, Rooma 1950 *(Walter Olof Streng-Renkosen kanssa) Italialais- suomalainen sanakirja, Helsinki 1950, 1959 *Giacomo Leopardi. Studio biografico, Mémoires de la Société néophilologique de Helsinki 21, Helsinki 1959 *Il pappo e il dindi. Prime letture italiane, Helsinki 1962 *Terra boreale. Studi italo-finlandesi, Helsinki 1969 *(Marjatta Wisin kanssa) Ángel Ganivet in Finlandia. Studio biografico e testi, Helsinki 1988 (postuumi) == Kirjallisuutta == *Renzo Frattarolo, Dizionario degli scrittori italiani contemporanei pseudonimi 1900–1975, Ravenna 1975 *Veikko Väänänen, Roberto Wis in memoriam, Neuphilologische Mitteilungen 89 (1): 1–3, 1988 *Ettore Tirinnanzi & Piergiovanni Permoli, Storia di un'amicizia. Roberto Wis e Domenico Giuliotti. Con bibliografia, 1993 == Lähteet == == Aiheesta muualla == * Alfonso Botti, Unamuno e le altre letture spagnole di Carlo Bo, Anmerkung 5 * Auskunft zur Lehre an der Universität Helsinki durch Tauno Nurmela Luokka:Italialaiset kielitieteilijät Luokka:Professorin arvonimen saaneet Luokka:Vuonna 1908 syntyneet Luokka:Vuonna 1987 kuolleet
Bhairava

Bhairava (sanskritiksi "Kauhea, Hirmuinen")Apte, p. 727, left column Hindulainen jumala, jota joskus kutsutaan nimellä Kala Bhairava. Shivan kiivas ilmentyminen, joka yhdistetään tuhoon.For Bhairava form as associated with terror see: Kramrisch, p. 471. Hänen on usein kuvattu olevan otsa kurtussa, omaavan vihaiset silmät, terävät tiikerinhampaat ja liekehtivät hiukset. Hän esiintyy muuten alasti, paitsi hänellä on kaulassaan pääkalloista tehty seppele ja kaulan ympärille on kietoutunut käärme. Hänellä on neljä kättä ja hän kantaa mukanaan hirttosilmukkaa, atrainta, rumpua ja pääkalloa. Hän esiintyy yleensä mukanaan koira. Bhairava on peräisin Hindujen legendoista[citation tarvitaan] ja hän on pyhä Hinduille, Buddhalaisille ja Jainalaisille [citation tarvitaan]. Häntä palvotaan ympäri Intiaa ja Nepalia. == Pyhimystaru == Bhairavan alkuperä voidaan jäljittää Brahman ja Vishnun väliseen keskusteluun, josta kirjoitetaan Shiv Mahapuran teksteissä. Siinä Vishnu kysyi Brahmalta: "Kuka on universumin ylin luoja?". Brahma ylimielisesti suositteli Vishnua palvomaan häntä ylimpänä luojanaan. Yhtenä päivänä Brahma ajatteli: "Minulla on viisi päätä. Shivalla on myös viisi päätä. Voin tehdä kaikkea mitä Shiva tekee. Täten minä olen Shiva". Brahmasta tuli tämän seurauksena hieman egoistinen ja lisäksi hän alkoi muokkaamaan Shivan töitä ja puuttui siihen mitä Shivan kuului tehdä. Joten Mahadeva (Shiva) heitti pienen naulan sormestaan, josta muotoutui Kala Bhairavan hahmo. Tämä hahmo pystyi vapaasti leikkaamaan yhden Brahmanin päistä. Kala Bhairava pitää käsissään Brahmanin pääkallosta tehtyä maljaa; Brahma Kapalaa. Tämän vuoksi Brahmanin ego tuhoutui ja sen seurauksena hän koki valaistumisen. Siitä lähtien hänestä tuli hyödyllinen itselleen, maailmalle ja syvästi kiitollinen Shivalle. Shivan onkin sanottu vartioivan jokaista Shaktipeeth temppeliä Kala Bhairavan muodossa. Siksi kaikkia Shaktipeeth temppeleitä täydentää temppeli, joka on omistettu Bhairavalle. == Palvonta == oikea|pienoiskuva|Shri Swarna Kala Bhairava siunattu Kaga Ashramissa, Thiruvannamalai, Intia Temppeleitä tai pyhättöjä Bhairavan kunniaksi on esillä Jyotirlingan temppeleiden sisällä tai niiden läheisyydessä. Sieltä löytyy myös kaksitoista hengellistä pyhäkköä, jotka on omistettu Shivalle. Näitä löytyy ympäri Intiaa mukaan lukien Kashi Vishwanathin Temppeli, Varanasin ja Kal Bhairavin temppeli, Ujjain. Patal Bhairavin ja Vikrant Bhairavin pyhäköt sijaitsevat myös Ujjainissa . Kala Bhairavan temppeleitä löytyy myös ympäri Shakti Peethasioita. Sanotaan että, Shiva antoi jokaisen 52. Shakti Peethasin vartioinnin yhdelle Bhairavalle. Siellä sanotaankin olevan 52 Bhairavan hahmoa, joita pidetään Shivan itsensä ilmentyminä. Perinteisesti, Kal Bhairav on Grama devata (suojeluspyhimys) Karnatakan, Maharashtran ja Tamil Nadun maalaiskylissä, joissa häntä nimitetään "Bhaivara/Annadhani" Vairavar. Karnatakassa, Herra Bhairava on yhteisön korkein Jumala ja häntä yleisesti kutsutaan nimellä "Gowdas". Gangadikara Gowdan kastilaisten piirissä hän on erityisesti holhooja ja rankaisija. == Lähteet == == Aiheesta muualla == Luokka:Hindulaiset jumalat
Noah Syndergaard

Noah Seth Syndergaard (s. 29. elokuuta 1992 Mansfield, Texas) on yhdysvaltalainen baseballpelaaja, pelipaikaltaan syöttäjä, joka edustaa Major League Baseball (MLB) -sarjan New York Metsiä. Syndergaard tunnetaan yleisesti lempinimellä ”Thor”. ==MLB-ura== Toronto Blue Jays valitsi lukiossa olleen Syndergaardin vuoden 2010 MLB:n varaustilaisuudessa ensimmäisellä kierroksella. Hänet kaupattiin joulukuussa 2012 New York Metsiin osana isompaa vaihtokauppaa, jossa Torontoon siirtyi muun muassa tähtisyöttäjä R. A. Dickey. MLB-debyyttinsä Syndergaard teki Metsin riveissä toukokuussa 2015. Hän teki läpimurtonsa heti tulokaskaudellaan, ja oli iso osa World Seriesin asti edennyttä joukkuetta. Loppuottelusarjan Mets kuitenkin hävisi Kansas City Royalsille voitoin 4-1. == Lähteet == == Aiheesta muualla == Luokka:Yhdysvaltalaiset baseballpelaajat Luokka:Vuonna 1992 syntyneet Luokka:Elävät henkilöt
Jutan voimakirja

Jutan voimakirja on elokuussa 2015 ilmestynyt elämäntapaopas, jonka Jutta Gustafsberg kirjoitti toimittaja Elina Tanskasen kanssa. Kirjassa käydään läpi Gustafsbergin elämäntarina ja se, miten hän on kohdannut vastoinkäymisiä ja menetyksiä, hoitanut parisuhteensa ja eronsa sekä käsitellyt menestystä. Kirjassa hän kertoo parhaat vinkkinsä henkiseen ja fyysiseen hyvään oloon. == Lähteet == ==Aiheesta muualla== *Ote kirjasta Luokka:Suomalaiset elämäkerrat ja muistelmat Luokka:Vuoden 2015 kirjat
Jutan energisoiva dieettikirja

Jutan energisoiva dieettikirja ilmestyi joulukuussa 2015. Sen ovat kirjoittaneet Jutta Gustafsbergin ja ravintovalmentaja Tiina Hälvä. Kirjassa esitellään kolme ruokavaliota: pH,detox ja antiaging. Siinä on myös ruokaohjeita. == Lähteet == ==Aiheesta muualla== *Ote kirjasta Luokka:Suomalaiset tietokirjat Luokka:Vuoden 2015 kirjat
Syöttäjä

Syöttäjä () on baseballin pelipaikka. Syöttäjä on pelaaja, joka nimensä mukaisesti syöttää palloja vastustajan lyöjille. Ulkovuorossa olevan joukkueen syöttäjä yrittää polttaa kolme sisävuorossa olevan joukkueen lyöjää, jolloin vuoro vaihtuu. Syöttäjän merkitys on baseballissa erittäin suuri. Baseballkentän "timantin" keskellä on syöttökumpu, josta syöttäjä heittää pallon kotipesän suunnassa olevaa syöttölaattaa kohti, jonka äärellä seisoo vastajoukkueen lyöjä. Syöttökummun läpimitta on 5,5 metriä ja korkeus enintään 25,5 senttimetriä kotilaattaan nähden. Kummun keskipisteen takana on pieni syöttölaatta, johon syöttäjän on koko syötön ajan kosketettava. Syöttäjän etäisyys lyöjästä on 18,5 metriä. Syöttäjä voi heittää pallon eri tyyleillä, joilla palloon saadaan käden asentoa sekä otetta vaihtamalla erilainen nopeus ja lentorata. Iskualue eli strike zone on kotilaatan päällä oleva kuvitteellinen aukko, joka on lyöjän polvien ja rinnan välisellä alueella. Lyöjä saa vapaataipaleen ykköspesälle esimerkiksi neljästä väärästä syötöstä tai jos syöttö osuu lyöjään. == Roolit == Baseballissa syöttäjät voidaan jakaa pääpiirteittäin kolmeen eri rooliin; *Aloittava syöttäjä eli starting pitcher aloittaa ottelun, ja pyrkii pelaamaan mahdollisimman ison osan ottelusta. Aloittavat syöttäjät pelaavat keskimäärin joka viidennen ottelun. *Vaihtosyöttäjä eli reliever on syöttäjä, joka tulee otteluun vaihdosta, ja lämmittelee bullpenissä. Vaihtosyöttäjät saattavat joskus syöttää vain yhden sisävuoron tai jopa yhden lyöntivuoron ajan, ja heidät voidaan monesti jakaa tarkempiin rooleihin. *Sulkija eli closer on vaihtosyöttäjä, joka yleensä otetaan peliin mukaan viimeisessä vuorossa viimeistelemään ottelu. Syöttäjien roolit saattavat vaihdella kauden mittaan, ja yleisesti ottaen joukkueen viisi parasta syöttäjää muodostavat syöttäjien rotaation. == Syöttäjä sisäpelissä == Syöttäjät ovat tavallisesti joukkueidensa heikoimpia lyöjiä, koska he keskittyvät harjoittelussa syöttämiseen. MLB:n American League otti vuonna 1973 käyttöön designated hitter -säännön, jonka mukaan syöttäjän saa sisäpelissä korvata toisella pelaajalla. National Leaguessa syöttäjät lyövät edelleen omalla vuorollaan. == Katso myös == * Cy Young -palkinto, jaetaan vuosittain MLB:n liigojen parhaille syöttäjille. Luokka:Baseball
Keven Mealamu

Keven Mealamu (s. 20. maaliskuuta 1979 Tokoroa, Uusi-Seelanti) on uusiseelantilainen entinen ammattilaisrugbypelaaja. == Ura == Mealamu aloitti ammattilaisuransa 1999, ja pelasi lähes koko ammattilaisuransa Aucklandin Blues -joukkueessa; vuosina 2000–2015, lukuun ottamatta vuoden 2002 lyhyttä jaksoa Waikaton Chiefs -joukkueessa. Vuonna 2015 hän ilmoitti lopettavansa uransa rugbyn parissa kauden lopussa, ja työskentelevänsä jatkossa Aucklandin liikuntatoimessa. === Kansainväliset kisat === Mealamu osallistui ensimmäistä kertaa Uuden-Seelannin maajoukkueessa 23. marraskuuta 2002, ja on pelannut joukkueessa yhteensä 133 ottelussa. Hän oli osallisena voittamassa kultaa rugbyn maailmanmestaruuskisoista vuosina 2011 ja 2015. == Lähteet == Luokka:Uusiseelantilaiset rugby union -pelaajat Luokka:Vuonna 1979 syntyneet Luokka:Elävät henkilöt
Frances Arnold

Frances Hamilton Arnold (s. 25. heinäkuuta 1956 Pittsburgh, Pennsylvania) on yhdysvaltalainen tieteilijä. Arnold sai vuoden 2016 Millennium- teknologiapalkinnon suunnatun evoluution ja uuden entsyymien valmistusmenetelmän kehittämisestä. Arnoldille myönnettiin Nobelin kemianpalkinto vuonna 2018 entsyymien suunnatusta evoluutiosta. Hän jakoi palkinnon George P. Smithin ja Gregory Winterin kanssa. == Lähteet == == Aiheesta muualla == *Arnold Millennium-palkinnon sivustolla Luokka:Nobelin kemianpalkinnon saajat Luokka:Yhdysvaltalaiset tieteilijät Luokka:Vuonna 1956 syntyneet Luokka:Elävät henkilöt
Jacob deGrom

Jacob Anthony deGrom (s. 19. kesäkuuta 1988 DeLand, Florida) on yhdysvaltalainen baseballpelaaja, joka edustaa Major League Baseball (MLB) -sarjan New York Metsiä. Hänen pelipaikkansa on syöttäjä. DeGrom valittiin tulokaskaudellaan 2014 National Leaguen vuoden tulokkaaksi. Toisella kaudellaan hänet valittiin ensimmäistä kertaa MLB:n tähdistöotteluun, ja hän oli myös iso osa World Seriesiin asti edennyttä joukkuetta. Loppuottelusarjan Mets kuitenkin hävisi Kansas City Royalsille voitoin 4–1. == Lähteet == == Aiheesta muualla == Luokka:Yhdysvaltalaiset baseballpelaajat Luokka:Vuonna 1988 syntyneet Luokka:Elävät henkilöt
Yadier Molina

Yadier Benjamin Molina (s. 13. heinäkuuta 1982 Bayamón) on puertoricolainen baseballpelaaja, joka edustaa MLB-liigan St. Louis Cardinalsia. Hänen pelipaikkansa on sieppari. Molina on edustanut Cardinalsia koko MLB-uransa ajan. Hän teki debyyttinsä vuonna 2004, ja on voittanut joukkueessa kahdesti World Seriesin. Molina on valittu yhdeksän kertaa MLB:n tähdistöotteluun (2009–2015, 2017–2018), ja hän on yksi aikakautensa parhaista sieppareista. Molinan vanhemmat veljet Bengie Molina sekä José Molina ovat myös entisiä MLB- tason sieppareita. == Lähteet == == Aiheesta muualla == Luokka:Puertoricolaiset baseballpelaajat Luokka:Vuonna 1982 syntyneet Luokka:Elävät henkilöt
Against the Current

Against the Current on yhdysvaltalainen vaihtoehtorockyhtye Poughkeepsiesta, New Yorkista. Yhtyeeseen kuuluvat laulaja Chrissy Costanza, kitaristi/laulaja Dan Gow sekä rumpali Will Ferri. Yhtye perustettiin vuonna 2011 ja se tuli tunnetuksi YouTube-covereiden myötä. Ensimmäisen oman singlensä, ”Thinking”, he julkaisivat heinäkuussa 2012, ja heidän debyytti-EP:nsä, Infinity, ilmestyi vuonna 2014. Seuraavana vuonna Against the Current solmi levytyssopimuksen Fueled by Ramenin kanssa. Ensimmäisen studioalbuminsa, In Our Bones, yhtye julkaisi toukokuussa 2016 ja toisen albuminsa, Past Lives, syyskuussa 2018. ==Jäsenet== ===Nykyiset jäsenet=== * Christina "Chrissy" Costanza – laulu (2011-) * Daniel Gow – soolokitara, taustalaulu (2011-) * William Ferri – rummut, taustalaulu (2011-) ===Entiset jäsenet=== * Jeremy Rompala – rytmikitara, piano (2011–2014) * Joe Simmons – bassokitara, taustalaulu (2011–2014, kiertueella 2014–2016) ===Kiertuejäsenet=== * Roo Buxton – rytmikitara, koskettimet, taustalaulu (2015–2018) * Jordan Eckes – bassokitara, akustinen kitara, koskettimet, taustalaulu (2016–) == Diskografia == === Studioalbumit === * In Our Bones (2016) * Past Lives (2018) === EP:t === * Infinity (2014) * Gravity (2015) ===Singlet=== Vuosi Kappale Albumi 2012 ”Thinking” — 2013 ”Closer, Faster” Infinity ”Guessing” — 2014 ”Gravity” Gravity 2015 ”Outsiders” — ”Talk” Gravity 2016 ”Running with the Wild Things” In Our Bones ”Runaway” ”Wasteland” ”Young & Relentless” 2017 ”Legends Never Die” — 2018 ”Almost Forgot” Past Lives ”Strangers Again” ”Personal” ”Voices” == Lähteet == == Aiheesta muualla == * Virallinen sivusto Luokka:Yhdysvaltalaiset alternative rock -yhtyeet
Adrián Beltré

Adrián Beltré Pérez (s. 7. huhtikuuta 1979 Santo Domingo) on dominikaanilainen baseballpelaaja, joka on vuodesta 2011 lähtien edustanut MLB-liigan Texas Rangersiä. Hänen pelipaikkansa on kolmosvahti. Beltré teki MLB-debyyttinsä Los Angeles Dodgersin riveissä vasta 19-vuotiaana kesäkuussa 1998. Hänet on urallaan valittu neljästi MLB:n tähdistöotteluun. == Lähteet == == Aiheesta muualla == Luokka:Dominikaanilaiset baseballpelaajat Luokka:Vuonna 1979 syntyneet Luokka:Elävät henkilöt
Chipper Jones

Larry Wayne ”Chipper” Jones, Jr. (s. 24. huhtikuuta 1972 DeLand, Florida) on yhdysvaltalainen uransa lopettanut baseballpelaaja. Hän pelasi koko 19-vuotisen MLB-uransa ajan Atlanta Bravesissa. Jonesin pelipaikkansa oli pääasiassa kolmosvahti. == Ammattilaisura == Jones oli vuoden 1990 MLB:n varaustilaisuuden ykkösvaraus. Hän pelasi organisaatiossa koko 23-vuotisen ammattilaisuransa ajan, ja MLB:ssä 19 kauden aikana 2 499 runkosarjaottelua. Hänen pelinumeronsa 10 on jäädytetty seuran toimesta. Jones valittiin MLB:n tähdistöotteluun kahdeksan kertaa. Kaudella 1999 hän voitti National Leaguen arvokkaimman pelaajan palkinnon, ja kaudella 2008 hän voitti NL:n lyöjäkuninkuuden (paras lyöntikeskiarvo). Jones lopetti uransa 40-vuotiaana kauden 2012 jälkeen. == Lähteet == Luokka:Yhdysvaltalaiset baseballpelaajat Luokka:Vuonna 1972 syntyneet Luokka:Elävät henkilöt
Edwin Encarnación

Edwin Elpidio Encarnación (s. 7. tammikuuta 1983 La Romana) on dominikaanilainen baseballpelaaja, joka on vuodesta 2009 lähtien edustanut MLB-liigan Toronto Blue Jaysiä. Hänen pelipaikkansa on pääasiassa ykkösvahti tai designated hitter. == Ammattilaisura == Texas Rangers varasi Encarnaciónin yhdeksännellä kierroksella vuoden 2000 MLB:n varaustilaisuudessa. Hän teki MLB-debyyttinsä Cincinnati Redsin riveissä kaudella 2005. Vaihtelevien esitysten jälkeen Encarnación kaupattiin Toronto Blue Jaysiin heinäkuussa 2009. Lopullisen läpimurtonsa Encarnación teki kaudella 2013, jolloin hänet valittiin myös ensimmäistä kertaa MLB:n tähdistöotteluun. Torontossa Encarnación on muodostanut vaarallisen lyöjäkaksikon yhdessä maanmiehensä José Bautistan kanssa. == Lähteet == == Aiheesta muualla == Luokka:Dominikaanilaiset baseballpelaajat Luokka:Vuonna 1983 syntyneet Luokka:Elävät henkilöt
Atlantic Star (risteilyalus)

Atlantic Star (ennen FairSky, Pacific Sky, Sky Princess, ja Sky Wonder) oli risteilyalus, joka rakennettiin vuonna 1984. Sen on omistanut Sitmar Cruises, Princess Cruises, P&O; Cruises Australia, ja Pullmantur Cruises. Vuosina 2010–2013 alus oli tyhjillään jonka jälkeen se luovutettiin STX Ranskalle osamaksuna uuden Oasis-luokan risteilyalukseen. Myöhemmin se on kuulemma myyty purettavaksi Aliağaan, Turkkiin, ja nimeksi tuli Antic. Luokka:Risteilyalukset
Darja Kasatkina

Darja Sergejevna Kasatkina (, s. 7. toukokuuta 1997 Toljatti) on venäläinen tennispelaaja. Parhaimmillaan hän on ollut kaksinpelissä WTA-listan sijalla 10 lokakuussa 2018 ja nelinpelissä sijalla 43 syyskuussa 2016. Hän on voittanut urallaan kaksi WTA-turnausta kaksinpelissä ja yhden nelinpelissä. Kasatkina voitti tyttöjen kaksinpeliturnauksen Ranskan avoimissa 2014 voitettuaan loppuottelussa Ivana Jorovićin. Kasatkina oli junioreiden maailmanlistalla parhaimmillaan kolmantena kesäkuussa 2014. Kasatkina teki Grand Slam -debyyttinsä Yhdysvaltain avoimissa vuonna 2015. Vuonna 2018 hän ylsi puolivälieriin Ranskan avoimissa ja Wimbledonissa. Hän on voittanut kaksinpelissä WTA-turnauksen Charlestonissa vuonna 2017 ja Moskovassa vuonna 2018. Nelinpelissä hän on voittanut Moskovan WTA-turnauksen vuonna 2015. Kasatkina kertoi julkisuudessa vuonna 2022 olevansa homoseksuaali ja hän vastustaa avoimesti myös Venäjän hyökkäystä Ukrainaan. == Lähteet == == Aiheesta muualla == * * Luokka:Venäläiset tennispelaajat Luokka:Vuonna 1997 syntyneet Luokka:Elävät henkilöt
Alva Forsius

Alva Forsius (24. toukokuuta 1866 Porvoon maalaiskunta – 14. heinäkuuta 1936Alva Forsius -sivusto) oli suomalainen yhteiskunnallinen toimija. Hän perusti Porvooseen synnytyssairaalan sekä aviottomille äideille äiti–lapsi- kodin. Kartanontyttärestä kasvoi äpärälasten auttaja. Ylen uutiset Forsius oli myös Suomen Pelastusarmeijan uranuurtajia. Hän toi Pelastusarmeijan Suomeen kahden muun kanssa yhteistyössä. Hän valmistui Pelastusarmeijan luutnantiksi 1889 ja toimi sen jälkeen Pelastusarmeijassa 10 vuotta. Kätilöksi hän valmistui 10. syyskuuta 1898 ja toimi alkuun sairaalan synnytysosaston johtajana. Nähtyään naimattomien äitien vaikean tilanteen hän sai ajatuksen perustaa Porvooseen yksityisen synnytyssairaalan. Viisipaikkainen synnytyslaitos avattiin 1. kesäkuuta 1899 vuokratiloissa, mutta hän ryhtyi rakennuttamaan Porvoon Joonaanmäelle 12-paikkaista laitosta. Synnytyslaitoksen valmistuttua hän alkoi suunnitella äiti–lapsi-kotia, joka sai nimen Solhem ja aloitti toimintansa 1. kesäkuuta 1914 synnytyslaitosta vastapäätä. Siellä äiti ja lapsi saivat olla puoli vuotta ja äiti sai oppia käytännön taidoissa, kuten lastenhoidossa ja heitä valmistettiin myös ammattiin. Puolen vuoden jälkeen äitiä ja lasta seurattiin vielä kolme vuotta. Forsius otti kasvatiksi kolme lasta, joista yksi kuoli pian, mutta kaksi eloon jäänyttä hän myöhemmin adoptoi. Forsius kirjoitti odottaville äideille tarkoitettuja ja lastenhoitoa käsitteleviä kirjoja. == Julkaisut == * I väntade dagar: några enkla råd för blifvande mödrar. Helsingfors: W. Hagelstam, 1899. * Korta råd till blifvande mödrar. Helsingfors [kustantaja tuntematon], 1901. - (Föreningen Marthas skrifter.). * Fosterbarnen. Borgå: [kustantaja tuntematon], 1922. 2. p. 1926. * I stilla stunder. 1. Helsingfors: [kustantaja tuntematon], 1922. * Kasvattini. Porvoo: Tekijä, 1923. * Hugo Hammarskjöld, förord av Alva Forsius. Föredrag. Borgå: [kustantaja tuntematon], 1925. == Lähteet == ==Aiheesta muualla== * Arno Forsius: Alva Forsius Luokka:Suomalaiset kätilöt Luokka:Pelastusarmeija Suomessa Luokka:Sosiaalityön kehittäjät Luokka:Vuonna 1866 syntyneet Luokka:Vuonna 1935 kuolleet
Natalja Poklonskaja

Natalja Vladimirovna Poklonskaja (, ; s. 18. maaliskuuta 1980) on entinen Venäjän parlamentin alahuoneen eli duuman edustaja ja entinen Venäjän miehityshallinnon Krimin tasavallan korkein syyttäjäviranomainen. Poklonskaja syntyi Myh’ailivkan kylässä nykyisellä Luhanskin alueella, ja muutti perheineen vuonna 1990 Krimille Jevpatorijaan. Hän valmistui vuonna 2002 Harkovan ulkoasiainyliopiston Jevpatorijan-filiaalista. Vuosina 2002–2006 hän toimi Krimin autonomisen tasavallan Krasnohvardijsken piirin apulaissyyttäjänä ja vuosina 2006–2010 Jevpatorijan kaupungin apulaissyyttäjänä. Vuosina 2010–2011 hän työskenteli Krimin syyttäjänvirastossa ja vuosina 2011–2012 Simferopolin syyttäjänvirastossa. Vuosina 2012–2014 hän työskenteli Ukrainan valtakunnansyyttäjänvirastossa. Krimin kriisin aikana helmikuussa 2014 Poklonskaja irtisanoutui valtakunnansyyttäjänvirastossa ja siirtyi Krimille, jossa Venäjän miehityksen jälkeen Krimin autonomisen tasavallan hallitus nimitti hänet maaliskuussa tasavallan syyttäjäksi. Venäjän syyttäjänvirasto nimitti Poklonskajan toukokuussa miehityshallinnon perustaman ”Krimin tasavallan” virkaatekeväksi korkeimmaksi syyttäjänviranomaiseksi ja toukokuussa varsinaiseksi tasavallan syyttäjäksi. Ukrainan sisäministeriö on etsintäkuuluttanut Poklonskajan. Poklonskaja valittiin vuonna 2016 Venäjän valtioduumaan, jossa hän istui vuoteen 2021 asti. Hän oli Yhtenäinen Venäjä -parlamenttiryhmän jäsen. == Lähteet == Luokka:Venäläiset poliitikot Luokka:Syyttäjät Luokka:Ukrainalaiset poliitikot Luokka:Vuonna 1980 syntyneet Luokka:Elävät henkilöt
Luettelo Jack Kerouacin teoksista

Tämä on luettelo Jack Kerouacin teoksista. == Suomennetut teokset == * (pienoisromaani) * * * * (pienoisromaani) * (novellikokoelma) * * * (pienoisromaani) * * * == Suomentamattomat teokset == === Proosa === * The Town and the City (kirjoitettu 1946–49, julkaistu 1950) * Doctor Sax (kirjoitettu 1952, julkaistu 1959) * Maggie Cassidy (kirjoitettu 1953, julkaistu 1959) * Book of Dreams (kirjoitettu 1952–60, julkaistu 1960) * Visions of Gerard (kirjoitettu 1956, julkaistu 1963) * Pic (kirjoitettu 1951 & 1969, julkaistu 1971) * Visions of Cody (kirjoitettu 1951–52, julkaistu 1972) * Orpheus Emerged (kirjoitettu 1944–45, julkaistu 2002) (pienoisromaani) * The Sea is My Brother (kirjoitettu 1942, julkaistu 2010) * The Haunted Life and Other Writings (romaani kirjoitettu 1944, julkaistu 2014) * La vie est d’hommage (kirjoitettu 1950-1965, julkaistu 2016) === Runous === * Mexico City Blues (kirjoitettu 1955, julkaistu 1959) * The Scripture of the Golden Eternity (kirjoitettu 1956, julkaistu 1960) * Scattered Poems (kirjoitettu 1945–68, julkaistu 1971) * Old Angel Midnight (kirjoitettu 1956, julkaistu 1973) * Trip Trap: Haiku on the Road from SF to NY (kirjoitettu 1959, julkaistu 1973) (Albert Saijon ja Lew Welchin kanssa) * Heaven and Other Poems (kirjoitettu 1957–62, julkaistu 1977) * San Francisco Blues (kirjoitettu 1954, julkaistu 1991) * Pomes All Sizes (koottu 1960, julkaistu 1992) * Book of Blues (kirjoitettu 1954–1961, julkaistu 1995) * Book of Sketches (kirjoitettu 1952–57, julkaistu 2006) * Collected Poems (2012) * Old Angel Midnight (2016) === Muut teokset === * Good Blonde & Others (kirjoitettu 1955, julkaistu 1993) * Some of the Dharma (kirjoitettu 1953–56, julkaistu 1997) * Atop an Underwood. Early Stories and Other Writings (kirjoitettu 1936–1943, julkaistu 1999) * Beat Generation (kirjoitettu 1957, julkaistu 2005) (näytelmä) * Wake Up. A Life of the Buddha (kirjoitettu 1955, julkaistu 2008) === Kirjeet, päiväkirjat, haastattelut === * Dear Carolyn. Letters to Carolyn Cassady (1983) (kirjeitä) * Safe In Heaven Dead. Interviews with Jack Kerouac (1990) (haastatteluja) * Jack Kerouac. Selected Letters, Vol. 1: 1940-1956 (1995) (kirjeitä) * Jack Kerouac. Selected Letters, Vol. 2: 1957-1969 (1999) (kirjeitä) * Door Wide Open. A Beat Love Affair In Letters, 1957–1958 (2000) (Joyce Johnsonin ja Jack Kerouacin kirjeitä) * Windblown World. The Journals of Jack Kerouac 1947–54 (2004) (päiväkirjat) * Departed Angels. The Lost Paintings (2004) (maalauksia) * Conversations with Jack Kerouac (2005) (haastatteluja) * Empty Phantoms. Interviews and Encounters with Jack Kerouac (2005) (haastatteluja) * Jack Kerouac and Allen Ginsberg. The Letters (2010) (Allen Ginsbergin ja Jack Kerouacin kirjeitä) Kerouac Kerouac Kerouac
Oukkidouppi

Oukkidouppi on suomalainen rap-yhtye. Rumban toimittaja Jarkko Fräntilä kuvaa yhtyettä puhtaaksi internet-ajan ilmiöksi. Helsingin Sanomien kulttuurikriitikko Oskari Onninen kuvaa yhtyeen kappaleita positiivisuusteemaiseksi mindfulnessrapiksi. Yhtye on esiintynyt muun muassa Flow-festivaaleilla ja Tavastia-klubilla. Yhtye on julkaissut suurimman osan tuotantonsa ilmaiseksi internetissä. Se julkaisi vuosina 2012–2013 30 musiikkivideota YouTubessa.. Lisäksi jokainen yhtyeen jäsen on julkaissut oman soolo-mixtapen syksyllä 2013 SoundCloudissa. Yhtyeen kappale "Kuuden tähden illallinen" on julkaistu Eevil Stöön albumilla Stökiss ja kappale "Vesi=H20 osa 3" kokoelma-albumilla SAY5V Mixtape. Nuori Karvane vierailee Eevil Stöön albumilla Iso vauva Jeesus. == Lähteet == == Aiheesta muualla == * Oukkidouppi YouTubessa * Oukkidouppi Twitterissä * Oukkidouppi Tumblrissä * Oukkidouppi SoundCloudissa Luokka:Suomalaiset hip hop -yhtyeet
Macedonia

Macedonia voi viitata seuraaviin: == Antiikki == * Makedonia, latinaksi Macedonia, historiallinen alue Euroopassa Balkanilla * Macedonia, Rooman diokeesi * Macedonia, Rooman provinssi * Macedonia prima, Rooman provinssi * Macedonia secunda eli Macedonia salutaris, Rooman provinssi == Nykyaika == * Macedonia, kylä Romaniassa * Macedônia, kunta São Paulossa Brasiliassa * Yhdysvalloissa: ** Macedonia, väestönlaskennallinen asuinpaikka Alabamassa ** Macedonia, paikallishallinnoton alue Etelä-Carolinassa ** Macedonia, paikallishallinnoton alue Georgiassa ** Macedonia, kylä Illinoisissa ** Macedonia, paikallishallinnoton alue Indianassa ** Macedonia, kaupunki Iowassa ** Macedonia, paikallishallinnoton alue Kentuckyssa ** Macedonia, paikallishallinnoton alue New Jerseyssä ** Macedonia, kaupunki Ohiossa ** Macedonia, paikallishallinnoton alue Tennesseessä ** Macedonia, paikallishallinnoton alue Virginiassa == Katso myös == * Makedonia, useita merkityksiä
Porin NMKY

Porin NMKY on vuonna 1920Yhdistysnetti Patentti- ja rekisterihallitus. Viitattu 25.5.2015. perustettu urheiluseura, joka nykyään on keskittynyt nyrkkeilyyn. Seuraa edustaneita nyrkkeilijöitä ovat muun muassa olympiamitalistit Joni Nyman ja Jyri Kjäll, MM-mitalisti Elina Gustafsson sekä ammattilaisena otellut Kai Kauramäki. == Katso myös == *NMKY == Lähteet == == Aiheesta muualla == *Porin NMKY:n kotisivut Luokka:Suomalaiset nyrkkeilyseurat Luokka:Porilaiset urheiluseurat Luokka:Vuonna 1920 perustetut urheiluseurat
Bernard Carayon

Bernard François Marie Carayon (s. 1. lokakuuta 1957 Pariisi) on ranskalainen poliitikko. Vuonna 1984 Carayon siirtyi Jacques Chiracin Pariisin kaupunginhallinnon esikuntaan. Vuosina 1986–1988 hän toimi turvallisuusasioista vastaavan ministeri Robert Pandraudin esikunnassa projektipäällikkönä. Vuosina 1988–1990 hän toimi konsulttina ja johtajana Ecoficessa, Rotschild-pankin tytäryhtiössä. Vuosina 1990–1991 hän toimi varajohtajana Charles Pasquan johtamassa Hauts-de-Seinen aluehallinnossa ja vuosina 1993–2012 Tarnin alueen kansanedustajana. Hän on toiminut myös asianajajana Pariisissa ja luennoitsijana. ==Opetustehtävät== Carayon on ajoittain avustanut Scienses Po Paris-kauppakorkeakoulua sekä Pariisin taloudellisen sodankäynnin koulua, jossa hän on opettanut taloustiedustelua. ==Sotilasura== Vuonna 2007 Carayon ylennettiin reservissä everstiksi. ==Media== Carayonin mukaan George Soros ja Euroopan unioni rahoittavat kolmasosaa sadasta kansalaisjärjestöstä, jotka edistävät maahanmuuttajien tuloa Eurooppaan myös laittomasti. Hänen mukaansa Soros käyttää vuosittain miljardi dollaria rahoittaakseen värivallankumouksia ja erityisesti maahanmuuttoa edistäviä kansalaisjärjestöjä. Carayonin mukaan amerikkalainen European Stability Initiative-ajatuspaja laati Merkelin vuoden 2015 lokakuun suunnitelman, jossa kehottiin Saksaa ottamaan maahan lisää maahanmuuttajia ja jakamaan heille viisumeja vapaata liikkumista varten. Ajatuspajaa rahoittaa Soroksen Open Society Institute sekä Rockefeller Brothers Fund ja muita amerikkalaisia rahoittajia. == Lähteet == Luokka:Ranskalaiset poliitikot Luokka:Vuonna 1957 syntyneet Luokka:Elävät henkilöt
Tidskrift i Sjöväsendet

Tidskrift i Sjöväsendet oli Turussa vuosina 1868–1871 ilmestynyt ruotsinkielinen merenkulkualan ammattilehti. Turun merenkulkukoulun opettajana toimineen merikapteeni B. H. Ljunggrenin julkaisema ja toimittama Tidskrift i Sjöväsendet ilmestyi ensimmäisenä vuotenaan Suomen merivakuutusyhdistyksen taloudellisen tuen turvin. Se julkaisi tietoja merenkulkualan uutuuksista, keksinnöistä ja parannuksista sekä merenkulkua ja kauppalaivastoa koskevia virallisia tiedotuksia. Lehti sisälsi myös maallikoita kiinnostavaa luettavaa merirosvoista, löytöretkistä ja haaksirikoista. Kerran kuukaudessa ilmestynyt hyvin toimitettu lehti lakkasi tappiollisena neljän vuoden jälkeen. ==Lähteet== ==Aiheesta muualla== * Tidskrift i Sjöväsendet digitoituna kansalliskirjastossa Luokka:Ilmestymästä lakanneet suomalaiset aikakauslehdet Luokka:Suomalaiset ammattilehdet Luokka:Suomalaiset ruotsinkieliset aikakauslehdet Luokka:Turun media
Veckoblad för Uppfostran och Undervisning

Veckoblad för Uppfostran och Undervisning oli Helsingissä vuosina 1834–1835 ilmestynyt ruotsinkielinen kasvatusopillinen aikakauslehti. Tunnetun pedagogin Odert Henrik Gripenbergin julkaisema ja toimittama Veckoblad för Uppfostran och Undervisning oli Suomen ensimmäinen tieteellisen erikoisalan aikakauslehti. Se käsitteli kasvatustieteen metodeja ja pohti opetuksen tarkoituksia ja päämääriä. Gripenbergin näkemykset perustuivat G. I. Hartmanin empiirisen havainnoinnin filosofiaan ja Pestalozzin käytännöllisiin ajatuksiin. Raskassoutuinen, lähinnä opettajien parissa kannatusta saanut Veckoblad ilmestyi vain vajaan vuoden ajan. ==Lähteet== ==Aiheesta muualla== * Veckoblad för Uppfostran och Undervisning digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset ruotsinkieliset aikakauslehdet Luokka:Suomalaiset tiedelehdet
Kiertomaatalous

Kiertomaatalous on maatalouden menetelmä, jossa pyritään pitämään maaperä hyvinvoivana. Kun maaperän luonnollinen eliötoiminta säilyy monipuolisena ja tuottavana, tarvitaan vähemmän keinolannoitteita, eikä maata tarvitse muokata voimakkaasti. Kiertomaatalous lisää viljelymaan tuottavuutta, vähentää viljelyn päästöjä, lisää ympäristön monimuotoisuutta sekä lisää maatalouden kykyä sopeutua ympäristön ja yhteiskunnan muutoksiin. Uusiutuvassa kiertomaataloudessa käytetään seosviljelyä, istutetaan puita sekä hyödynnetään metsiä ja kosteikkoja kestävällä tavalla. Luonnon monimuotoisuuden palauttaminen ja luonnon suojelu sekä maan kasvukunnon korjaaminen ja sen ylläpito ovat kiertomaataloudessa avainasemassa. == Kiertomaatalouden hyödyt == Maatilojen kasvihuonekaasupäästöihin vaikutetaan käyttämällä tiloilla uusiutuvaa energiaa, pitämällä hyvää huolta peltomaan rakenteesta ja kasvattamalla peltojen hiilinieluja. Typensitojakasvien kasvattaminen teollisten typpilannoitteiden käytön sijaan vähentää lannoiteteollisuuden tarvetta sekä vähentää typpiteollisuuden energiantarvetta ja sitä kautta päästöjä. Typensitojakasveilla voidaan tuottaa ilmastoystävällistä ruokaa, rehua ja lannoitusta ilman typpilannoitteita. Kotieläintuotannossa syntyvän lannan oikeilla varastointi- ja käsittelytavoilla voidaan saada lannan ravinteet tehokkaammin kiertoon ja kasvien käyttöön. Ilmastonmuutoksen vaikutusten heikkeneminen hillitsevät myös ilmastopakolaisuuden määrää. Ilmastopakolaiset ovat joutuneet muuttamaan asuinalueiltaan pois ilmastonmuutoksen aiheuttamien seurausten, kuten ruoan puutteen tai ääriolosuhteiden, vuoksi. Kiertomaatalous tekee ruoasta terveellisempää ja ravinteikkaampaa, sillä kiertomaatalouden menetelmät lisäävät pellon multavuutta ja ravinnerikkautta. Lisäksi keinotekoisten lannoitteiden, torjunta-aineiden sekä rikkaruohomyrkkyjen käyttöä minimoidaan, jolloin kemikaalien määrä ruoassamme vähenee. Nämä yhdessä antavat kasveilla hyvän kasvualustan. Viljelijä säästää rahaa, kun keinotekoisten lannoitteiden, torjunta-aineiden ja rikkaruohomyrkkyjen käyttöä minimoidaan. Samalla viljelijän päästöt vähenevät, kun kemikaalien käyttö supistuu. == Katso myös == * Hiiliviljely * Kiertotalous == Lähteet == * http://www.carbontosoil.com/fi/facts.html * http://rodaleinstitute.org/our- work/farming-systems-trial/ * http://global.finland.fi/Public/default.aspx?contentid=185110 * http://www.unhcr.org/pages/49e4a5096.html === Viitteet === == Aiheesta muualla == * https://ym.fi/ravinteidenkierratys Luokka:Maatalous